KOMISSION TÄYTÄNTÖÖNPANOPÄÄTÖS (EU) 2019/327,

annettu 25 päivänä helmikuuta 2019,

rajanylitystietojärjestelmän (EES) tietoihin pääsyä koskevista toimenpiteistä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon rajanylitystietojärjestelmän (EES) perustamisesta jäsenvaltioiden ulkorajat ylittävien kolmansien maiden kansalaisten maahantuloa, maastalähtöä ja pääsyn epäämistä koskevien tietojen rekisteröimiseksi ja edellytysten määrittämisestä pääsylle EES:n tietoihin lainvalvontatarkoituksissa sekä Schengenin sopimuksen soveltamisesta tehdyn yleissopimuksen ja asetusten (EY) N:o 767/2008 ja (EU) N:o 1077/2011 muuttamisesta 30 päivänä marraskuuta 2017 annetun Euroopan parlamentin ja neuvoston asetuksen (EU) 2017/2226 (1) ja erityisesti sen 36 artiklan ensimmäisen kohdan c alakohdan,

sekä katsoo seuraavaa:

(1) Asetuksella (EU) 2017/2226 perustettiin rajanylitystietojärjestelmä (EES), joka rekisteröi sähköisesti jäsenvaltioiden alueella lyhytaikaiseen oleskeluun oikeutettujen kolmansien maiden kansalaisten maahantulo- ja maastalähtöajat ja -paikat ja laskee heidän sallitun oleskelunsa keston.

(2) EES:n tavoitteena on parantaa ulkorajojen valvontaa, ehkäistä laitonta maahanmuuttoa ja helpottaa muuttovirtojen hallintaa. EES:n olisi erityisesti edistettävä sellaisten henkilöiden tunnistamista, jotka eivät täytä tai eivät enää täytä jäsenvaltioiden alueella sallitun oleskelun edellytyksiä. Lisäksi EES:n olisi edistettävä terrorismirikosten tai muiden vakavien rikosten torjumista, havaitsemista ja tutkimista.

(3) Ennen EES:n kehittämistä on tarpeen hyväksyä toimenpiteet, jotka ovat tarpeen EES:n kehittämisen ja teknisen toteuttamisen kannalta.

(4) Kyseisten toimenpiteiden pohjalta vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava eurooppalainen virasto pystyy määrittämään EES:n fyysisen arkkitehtuurin, mukaan lukien sen viestintäinfrastruktuurin, sekä järjestelmän tekniset eritelmät ja kehittämään EES:ää.

(5) Tässä päätöksessä määriteltyjä toimenpiteitä, jotka liittyvät EES:n kehittämiseen ja tekniseen toteuttamiseen, olisi täydennettävä EES:n teknisillä eritelmillä ja rajapinnan määrittelyasiakirjalla, jonka laatii vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava eurooppalainen virasto.

(6) Tämä päätös ei vaikuta Euroopan parlamentin ja neuvoston direktiivin 2004/38/EY (2) soveltamiseen.

(7) Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistunut asetuksen (EU) 2017/2226 hyväksymiseen, asetus ei sido Tanskaa eikä sitä sovelleta Tanskaan. Koska asetuksella (EU) 2017/2226 kuitenkin kehitetään Schengenin säännöstöä, Tanska ilmoitti 30 päivänä toukokuuta 2018 kyseisen pöytäkirjan 4 artiklan mukaisesti saattavansa asetuksen (EU) 2017/2226 osaksi kansallista lainsäädäntöään. Sen vuoksi Tanskan on kansainväliseen oikeuteen perustuvien velvoitteiden nojalla pantava tämä päätös täytäntöön.

(8) Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (3) mukaisesti. Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

(9) Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (4) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

(10) Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen (5) ja jotka kuuluvat neuvoston päätöksen 1999/437/EY (6) 1 artiklan A kohdassa tarkoitettuun alaan.

(11) Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (7) ja jotka kuuluvat päätöksen 1999/437/EY 1 artiklan A kohdassa, luettuna yhdessä neuvoston päätöksen 2008/146/EY (8) 3 artiklan kanssa, tarkoitettuun alaan.

(12) Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (9) ja jotka kuuluvat päätöksen 1999/437/EY 1 artiklan A kohdassa, luettuna yhdessä neuvoston päätöksen 2011/350/EU (10) 3 artiklan kanssa, tarkoitettuun alaan.

(13) Kyproksen, Bulgarian, Romanian ja Kroatian osalta EES:n käyttö edellyttää, että VIS:ään myönnetään passiivinen pääsy ja että kaikki Schengenin tietojärjestelmää koskevat Schengenin säännöstön määräykset pannaan täytäntöön asiaankuuluvien neuvoston päätösten mukaisesti. Nämä edellytykset voidaan täyttää vasta, kun sovellettavan Schengenin arviointimenettelyn mukainen arviointi on saatu onnistuneesti päätökseen. EES:ää tulisi näin ollen käyttää vain niissä jäsenvaltioissa, jotka täyttävät nämä edellytykset ennen EES:n käyttöönottamista. Jäsenvaltiot, jotka eivät käytä EES:ää sen käyttöönottamisesta lähtien, olisi liitettävä EES:ään asetuksessa (EU) 2017/2226 säädetyn menettelyn mukaisesti heti, kun kaikki nämä edellytykset täyttyvät.

(14) Euroopan tietosuojavaltuutettu antoi lausunnon 20 päivänä heinäkuuta 2018,

(15) Tässä päätöksessä säädetyt toimenpiteet ovat älykkäitä rajoja käsittelevän komitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla Kansallisten viranomaisten pääsy EES:ään Toimivaltaisilla kansallisilla viranomaisilla on oltava pääsy EES:ään kolmannen maan kansalaisen henkilöllisyyden ja aiemman rekisteröinnin todentamiseksi ja tehtäviensä hoitamiseksi välttämättömien tietojen hakemiseksi. Tätä varten EES:ään on mahdollista tehdä hakuja käyttäen aakkosnumeerisia tietoja (asetuksen (EU) 2017/2226 16 artiklan 1 kohdan a, b ja c alakohdassa, 16 artiklan 2 kohdan d alakohdassa ja 17 artiklan 1 kohdan a alakohdassa tarkoitetut tiedot) ja biometrisiä tietoja (asetuksen (EU) 2017/2226 16 artiklan 1 kohdan f alakohdassa ja 17 artiklan 1 kohdan b alakohdassa tarkoitetut tiedot).

2 artikla Aakkosnumeeriset haut 1. Asetuksen (EU) 2017/2226 23 artiklan 2 kohdassa tarkoitetut aakkosnumeeriset haut Rajaviranomaisilla on oltava pääsy tekemään hakuja seuraavia tietoja käyttäen: a) sukunimi; etunimi tai etunimet; b) syntymäaika; kansalaisuus tai kansalaisuudet; sukupuoli; c) matkustusasiakirjan tai -asiakirjojen laji ja numero ja matkustusasiakirjan tai -asiakirjojen myöntäneen maan kolmikirjaiminen tunnus; d) matkustusasiakirjan tai -asiakirjojen voimassaolon päättymispäivä. Kaikkia ensimmäisessä alakohdassa lueteltuja tietoja käytetään haun käynnistämiseksi. Ensimmäisen alakohdan a alakohdassa lueteltuja tietoja voidaan hakea epätäsmällisellä haulla, kun taas muita tietoja on haettava täsmällisellä haulla. Jos EES:n keskusjärjestelmästä löytyy osuma ensimmäisen alakohdan a ja b alakohdassa lueteltujen tietojen perusteella, keskusjärjestelmä antaa tuloksena osumaa vastaavan tiedoston, vaikka ensimmäisen alakohdan c ja d alakohdissa lueteltujen tietojen perusteella ei saataisi osumaa. 2. Asetuksen (EU) 2017/2226 24 artiklassa tarkoitetut aakkosnumeeriset haut Sellaisen jäsenvaltion viisumiviranomaisille, joka ei vielä sovella Schengenin säännöstöä täysimääräisesti mutta käyttää EES:ää, on annettava pääsy tekemään hakuja EES:ään seuraavia tietoja käyttäen: a) sukunimi; etunimi tai etunimet; syntymäaika; kansalaisuus tai kansalaisuudet; sukupuoli; b) matkustusasiakirjan tai -asiakirjojen laji ja numero, matkustusasiakirjan tai -asiakirjojen myöntäneen maan kolmikirjaiminen tunnus ja matkustusasiakirjan tai -asiakirjojen voimassaolon päättymispäivä; c) lyhytaikaista oleskelua koskevan viisumin viisumitarran numero, mukaan lukien sen myöntäneen jäsenvaltion kolmikirjaiminen tunnus. Haussa voidaan käyttää mitä tahansa ensimmäisessä alakohdassa lueteltujen tietojen yhdistelmiä, kunhan — syntymäaikaa ja sukupuolta käytetään yhdessä muiden tietojen kanssa; — matkustusasiakirjan tai -asiakirjojen voimassaolon päättymispäivää käytetään yhdessä matkustusasiakirjan numeron kanssa. Ensimmäisen alakohdan a, b ja c alakohdassa lueteltuja tietoja voidaan hakea epätäsmällisellä haulla. 3. Asetuksen (EU) 2017/2226 25 artiklan 2 kohdassa tarkoitetut aakkosnumeeriset haut Toimivaltaisille viranomaisille on annettava pääsy tekemään hakuja seuraavia tietoja käyttäen: a) sukunimi; etunimi tai etunimet; syntymäaika; kansalaisuus tai kansalaisuudet; sukupuoli; b) matkustusasiakirjan tai -asiakirjojen laji ja numero ja matkustusasiakirjan tai -asiakirjojen myöntäneen maan kolmikirjaiminen tunnus; c) matkustusasiakirjan tai -asiakirjojen voimassaolon päättymispäivä. Haussa voidaan käyttää mitä tahansa ensimmäisessä alakohdassa lueteltujen tietojen yhdistelmiä, kunhan — syntymäaikaa ja sukupuolta käytetään yhdessä muiden tietojen kanssa; — matkustusasiakirjan tai -asiakirjojen voimassaolon päättymispäivää käytetään yhdessä matkustusasiakirjan numeron kanssa. Ensimmäisen alakohdan a, b ja c alakohdassa lueteltuja tietoja voidaan hakea epätäsmällisellä haulla. 4. Asetuksen (EU) 2017/2226 26 artiklan 1 kohdassa tarkoitetut aakkosnumeeriset haut Maahanmuuttoviranomaisilla on oltava pääsy tekemään hakuja seuraavia tietoja käyttäen: a) sukunimi; etunimi tai etunimet; syntymäaika; kansalaisuus tai kansalaisuudet; sukupuoli; b) matkustusasiakirjan tai -asiakirjojen laji ja numero ja matkustusasiakirjan tai -asiakirjojen myöntäneen maan kolmikirjaiminen tunnus; c) matkustusasiakirjan tai -asiakirjojen voimassaolon päättymispäivä. Haussa käytetään kaikkia ensimmäisessä alakohdassa lueteltuja tietoja. Ensimmäisen alakohdan a, b ja c alakohdassa lueteltuja tietoja voidaan hakea epätäsmällisellä haulla. 5. Asetuksen (EU) 2017/2226 23 artiklan 2 kohdassa ja 27 artiklan 1 kohdan kolmannessa alakohdassa tarkoitetut aakkosnumeeriset haut Raja- ja/tai maahanmuuttoviranomaisilla on oltava pääsy tekemään hakuja seuraavia tietoja käyttäen: a) sukunimi; etunimi tai etunimet; syntymäaika; kansalaisuus tai kansalaisuudet; sukupuoli; b) matkustusasiakirjan tai -asiakirjojen laji ja numero ja matkustusasiakirjan tai -asiakirjojen myöntäneen maan kolmikirjaiminen tunnus; c) matkustusasiakirjan tai -asiakirjojen voimassaolon päättymispäivä. Ensimmäisen alakohdan a, b ja c alakohdassa lueteltuja tietoja voidaan hakea epätäsmällisellä haulla. 6. Asetuksen (EU) 2017/2226 32 artiklan 5 kohdassa tarkoitetut aakkosnumeeriset haut Nimetyillä viranomaisilla on oltava pääsy tekemään hakuja seuraavia tietoja käyttäen: a) sukunimi; etunimi tai etunimet; syntymäaika; kansalaisuus tai kansalaisuudet; sukupuoli; b) matkustusasiakirjan tai -asiakirjojen laji ja numero, matkustusasiakirjan tai -asiakirjojen myöntäneen maan kolmikirjaiminen tunnus ja matkustusasiakirjan tai -asiakirjojen voimassaolon päättymispäivä; c) viisumitarran numero ja viisumin voimassaolon päättymispäivä; d) maahantulon päivämäärä ja kellonaika, maahantulon hyväksynyt viranomainen ja rajanylityspaikka, jossa maahantulo on tapahtunut; e) maastalähdön päivämäärä ja kellonaika sekä rajanylityspaikka, jossa maastalähtö on tapahtunut. Haussa voidaan käyttää mitä tahansa ensimmäisessä alakohdassa lueteltujen tietojen yhdistelmiä. Ensimmäisen alakohdan a, b ja c alakohdassa lueteltuja tietoja voidaan hakea epätäsmällisellä haulla.

3 artikla Biometriset haut Edellytyksistä, joiden mukaisesti biometrinen haku voidaan tehdä, säädetään sormenjälkien ja kasvokuvan laatua, resoluutiota ja käyttöä biometriseen todennukseen ja tunnistukseen rajanylitystietojärjestelmässä (EES) koskevien eritelmien vahvistamisesta annetussa komission täytäntöönpanopäätöksessä (11).

4 artikla Voimaantulo Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tehty Brysselissä 25 päivänä helmikuuta 2019. Komission puolesta Puheenjohtaja Jean-Claude JUNCKER

(1) EUVL L 327, 9.12.2017, s. 20.

(2) Euroopan parlamentin ja neuvoston direktiivi 2004/38/EY, annettu 29 päivänä huhtikuuta 2004, Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta (EUVL L 158, 30.4.2004, s. 77).

(3) Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

(4) Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

(5) EYVL L 176, 10.7.1999, s. 36.

(6) Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31).

(7) EUVL L 53, 27.2.2008, s. 52.

(8) Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 1).

(9) EUVL L 160, 18.6.2011, s. 21.

(10) Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).

(11) C(2019) 1280.